ক্যাসাডেভাল মনে করেন প্রতিটি ব্যাক্টেরিয়ার কাছে ভিন্ন ভিন্ন কার্ড রয়েছে। এ কার্ডগুলো পরিবেশের মধ্যে টিকে থাকার জন্য দরকারী অভিযোজন। বেশিরভাগ কার্ডের সমাহার আমাদের কাছে অর্থহীন। কোন ব্যাক্টেরিয়া হয়তো অন্য কোষ দ্বারা হজম হতে বাধা দিতে সক্ষম। কিন্তু তা হয়তো ৩৭ ডিগ্রী সেলসিয়াস তাপমাত্রায় বাড়তে পারে না। অন্যটি হয়তো সঠিক তাপমাত্রায় বাড়তে পারে, কিন্তু আমাদের দেহের মৃদু ক্ষারীয় পিএইচ (pH) তারা সহ্য করতে পারে না। আসলে এগুলো কোন ব্যাপারই না। কারণ পৃথিবীতে এতো বেশি ব্যাক্টেরিয়া রয়েছে যে তাদের মধ্যে কারো কারো কাছে এমন সব কার্ডের সমাহার থাবে যা দিয়ে আমাদের সাথে তারা তীব্র প্রতিযোগীতা করতে পারবে। তাই ক্যাসাডেভাল বলেন, ‘আপনি যদি পৃথিবীর সকল অণুজীব–প্রজাতী নিয়ে ভাবেন যে, এলোপাথারিভাবে তাদের সবারই বিভিন্ন বৈশিষ্ট্য রয়েছে, তাহলে আপনি বলতে গেলে যে কোন জীবের বিরুদ্ধে জীবাণু খুঁজে পাবেন।‘